# Alojz Gradnik in njegova zgodnja poezija

Ustvarjal je na prehodu nove romantike v ekspresionizem. Tako se v njegovi poeziji marsikje zazna vplive novoromantične književnosti, ki se kaže predvsem v poudarjanju čustev, je zelo subjektiven, saj v njegovi poeziji marsikje najdemo ljubezensko izpoved, čutnost, strast, … V njegovi poeziji so mi bolj všeč motivi, ki jih je upesnjeval v zgodnejšem obdobju, to so predvsem ljubezenski, nacionalni in socialni.

Največkrat opažen motiv, ki mi je tudi najbolj stopili v glavo, je bil nacionalna zavest. Zato sem se omejil na pesmi s tako vsebino, to so: *Istrska vas, Dedič, Sinu*. A tudi ostale tematike, kot je ljubezen, je tudi precej podprta s strani pesnika. Najdemo jo predvsem v delih *V omami, Žariš in žgeš.*

Ljubezen je lep pojem, a lahko je tudi nadvse boleč. To je pesnik tudi prikazal v nekaterih delih. Bolečina je dobro prikazana v delih *V omami* in *Žariš in žgeš.* *V omami* si tako zelo želi njene bližine – bližine ljubljene osebe, da bi bil zadovoljen že če ga le-ta samo izkoristi (ga ima za eno noč). Zadovoljen bi bil že z majhnim, se pravi, da bi bil srečen tudi, če ga takoj pusti – ga izkoristi. To se vidi predvsem v:

*“…Če sem ti ko duhteča roža – vtrži!*

*Če sem ti kakor čaša vina – drži,*

*O drži me na ustih in me pij, …”*

Tu ima še nekaj upanja, da ga bo vzljubila in ga “vzela za svojega”, a to v naslednji kitici vse zavrže, ko pravi:

*“… Potem? Potem le bodi brez srca,*

*Potem me rožo z nogo poteptaj,*

*Potem me čašo prazno trešči v tla, …”*

Tu pa že izgubi sleherno upanje, da ga bo imela rada oz. da ga bo ljubila in ne samo izkoristila.

V Pesmi *Žariš in žgeš* je razvidno avtorjevo trpljenje oz. hrepenenje po ljubezni. Njegovo ljubezen vidi kot sonce – se pravi jo poveličuje. Tu se vidi tudi tema njegovih pesmi, to je **razmerje ljubezen – smrt**, ko “hoče”, da ga izmuči z njeno ljubeznijo, ko pravi:

*“… O sonce moje ti, do dna srca*

*izpali me, do smrti me izmuči.”*

Lepo je razvidno njegovo hrepenenje oz. težnja po njeni ljubezni. V nadaljevanju si želi, da bi bila večno z njim kot lučka, ki zasije v globine groba. Zadovoljen bi bil že s kančkom pozornosti, z enim samim njenim pogledom. Motivi v njegovih pesmih marsikdaj naletimo tudi na “željo” po samomoru, kar nekako sledi obupanju nad življenjem oz. še pogosteje hrepenenju po ljubezni.

A tudi ostale tematike, kot je npr. domovinska, ne smemo postavljati v nič. Menim, da je v preteklosti precej pripomogla pri ohranjanju slovenske kulture in dediščine ter pravtako tudi jezika. Zato sta mi v oči stopili tudi *Istrska vas, Dedič*. V delu *Istrska vas* ima posebni odnos do doma – hiše njegovega očeta. Še posebej zanimivo se mi zdi tole:

## “Ko vse jim dala je, kar more dati

*ta bedna, suha gruda, kakor vzame*

*za dete jed od ust si dobra mati,*

*več niso mogle je pustiti same.”*

Zanimiva se mi zdi primera gruda – mati, saj menim, da je zelo dobro izbrana. Menim, da me je prevzela ravno zaradi resnice, ki jo nosi v sebi, vsaj tisti del o materi. A to ni čisto navadna domovinska pesem, saj se v njej precej razodeva avtor, je precej osebna. Tudi tu lahko zato dokažemo avtorjevo subjektivnost.

V pesmi *Dedič sem* pa mi je bila najbolj všeč misel o tem, da je on zgolj en majhen košček zelo obširnega mozaika, ko pravi:

*“…Čutim, da ves sem povezan kot vozli so mreže,*

*da sem v razrastih struj večnosti nova* ***le*** *žila:…”*

Prav tako mi je všeč zavedanje se svojih prednikov in svoje narodnosti, ki jo tako lepo opiše v prvi kitici – “*… čutim očetov predrage darove, čutim njih breme in krvi nevidne ukaze…”* V zadnji kitici pa se mi nekako dozdeva, da je hotel povdariti svojo vlogo pisatelja v tamkajšnji družbi – “*… sem sredina in novih zamotkov začetek, da sem prejel in da moram oddati imetek in da to breme vsak dan je vse težje in težje…”.*

Vsak slovenec, ki se je ukvarjal s pisanjem, je pomemben za obstanek našega naroda. Pravtako smo lahko za to hvaležni tudi Alojzu Gradniku. Pesmi so mi všeč, saj je v njih mnogo življenjskih modrosti, ki tudi zelo pozitivno delujejo na bralce, tako domovinska tematika kot tudi ljubezenska. Ljubezenska tematika je nekako pozitivno delovala name in me je tako okrepila z marsikatero modrostjo.